Subject: ~{`m~}

From: [email-masked] (MINGHUI WANG)
Date: 14 Oct 1993 11:32:06 -0400

《易经》第四十四卦           囗1         天风囗1        乾上巽下  

　　囗1：女壮，勿用取女。

彖曰：囗1，遇也，柔遇刚也。勿用取女，不可与长也。 天地相遇，品物
      咸章也。 刚遇中正，天下大行也。 囗1之时义大矣哉！

象曰：天下有风，囗1；后以施命诰四方。
      
　　初六：系于金囗2，贞吉，有攸往，见凶，羸豕踟躅。
　　象曰：系于金囗2，柔道牵也。

　　九二：包有鱼，无咎，不利宾。
　　象曰：包有鱼，义不及宾也。

　　九三：臀无肤，其行次且，厉，无大咎。
　　象曰：其行次且，行未牵也。

　　九四：包无鱼，凶。
　　象曰：无鱼之凶，远民也。

　　九五：以杞包瓜，含章，有陨自天。
　　象曰：九五含章，中正也。 有陨自天，志不舍命也。

　　上九：囗1其角，吝，无咎。
　　象曰：囗1其角，上穷吝也。

囗1 = 女 + 后
囗2 = 木 + 尼

                                 囗1卦终