Subject: ~{=Z~}

From: [email-masked] (MINGHUI WANG)
Date: 14 Oct 1993 11:45:22 -0400

《易经》第六十卦             节          水泽节         坎上兑下  

　　节：节，亨。 苦节不可贞。

彖曰：节，亨，刚柔芬，而刚得中。苦节不可贞，其道穷也。说以行险，
      当位以节，中正以通。 天地节而四时成，节以制度，不伤财，不
      害民。

象曰：泽上有水，节；君子以制数度，议德行。
      
　　初九：不出户庭，无咎。
　　象曰：不出户庭，知通塞也。

　　九二：不出门庭，凶。
　　象曰：不出门庭，失时极也。

　　六三：不节若，则嗟若，无咎。
　　象曰：不节之嗟，又谁咎也。

　　六四：安节，亨。
　　象曰：安节之亨，承上道也。

　　九五：甘节，吉；往有尚。
　　象曰：甘节之吉，居位中也。

　　上九：苦节，贞凶，悔亡。
　　象曰：甘节贞凶，其道穷也。

                                 节卦终