Subject: ~{<RHK~}

From: [email-masked] (MINGHUI WANG)
Date: 14 Oct 1993 11:26:22 -0400

《易经》第三十七卦           家人        风火家人       巽上离下  

　　家人：家人，利女贞。

彖曰：家人，女正位乎内，男正位乎外，男女正，天地之大义也。家人有
      严君焉，父母之谓也。父父，子子，兄兄，弟弟，夫夫，妇妇，而
      家道正；正家而天下定矣。

象曰：风自火出，家人；君子以言有物，而行有恒。
      
　　初九：闲有家，悔亡。
　　象曰：闲有家，志未变也。

　　六二：无攸遂，在中馈，贞吉。
　　象曰：六二之吉，顺以巽也。

　　九三：家人囗囗，悔厉吉；妇子嘻嘻，终吝。
　　象曰：家人囗囗，未失也；妇子嘻嘻，失家节也。

囗  = 口 + 高

　　六四：富家，大吉。
　　象曰：富家大吉，顺在位也。

　　九五：王假有家，勿恤吉。
　　象曰：王假有家，交相爱也。

　　上九：有孚威如，终吉。
　　象曰：威如之吉，反身之谓也。

                                 家人卦终