Subject: ~{<H<C~}

From: [email-masked] (MINGHUI WANG)
Date: 14 Oct 1993 11:47:26 -0400

《易经》第六十三卦           既济        水火既济       坎上离下  

　　既济：既济，亨，小利贞，初吉终乱。

彖曰：既济，亨，小者亨也。利贞，刚柔正而位当也。 初吉，柔得中也。
      终止则乱，其道穷也。

象曰：水在火上，既济；君子以思患而豫防之。
      
　　初九：曳其轮，濡其尾，无咎。
　　象曰：曳其轮， 义无咎也。

　　六二：妇丧其囗1，勿逐，七日得。
　　象曰：七日得，以中道也。

　　九三：高宗伐鬼方，三年克之，小人勿用。
　　象曰：三年克之，惫也。

　　六四：囗2有衣囗3，终日戒。
　　象曰：终日戒，有所疑也。

　　九五：东邻杀牛，不如西邻之囗4祭，实受其福。
　　象曰：东邻杀牛，不如西邻之时也；实受其福，吉大来也。

　　上六：濡其首，厉。
　　象曰：濡其首厉，何可久也。

囗1 = 上"髟" 下"弗"
囗2 = 纟 + 需
囗3 = 衤 + 如
囗4 = 礻 + 仑

                                 既济卦终