Subject: ~{@'~}

From: [email-masked] (MINGHUI WANG)
Date: 14 Oct 1993 11:34:08 -0400

《易经》第四十七卦           困          泽水困         兑上坎下  

　　困：困，亨，贞，大人吉，无咎，有言不信。

彖曰：困，刚掩也。 险以说，困而不失其所亨；其唯君子乎？贞大人吉，
      以刚中也。 有言不信，尚口乃穷也。

象曰：泽无水，困；君子以致命遂志。
      
　　初六：臀困于株木，入于幽谷，三岁不见。
　　象曰：入于幽谷，幽不明也。

　　九二：困于酒食，朱绂方来，利用亨祀，征凶，无咎。
　　象曰：困于酒食，中有庆也。

　　六三：困于石，据于蒺藜，入于其宫，不见其妻，凶。
　　象曰：据于蒺藜，乘刚也。 入于其宫，不见其妻，不祥也。

　　九四：来徐徐，困于金车，吝，有终。
　　象曰：来徐徐，志在下也。 虽不当位，有与也。

　　九五：劓刖，困于赤绂，乃徐有说，利用祭祀。
　　象曰：劓刖，志未得也。乃徐有说，以中直也。利用祭祀，受福也。

　　上六：困于葛囗，于    曰动悔。 有悔，征吉。
　　象曰：困于葛囗，未当也。 动悔，有悔吉，行也。

囗  = 艹 + 三个"品"字形的田

                                 困卦终