Subject: ~{4sW3~}

From: [email-masked] (MINGHUI WANG)
Date: 14 Oct 1993 11:23:44 -0400

《易经》第三十四卦           大壮        雷天大壮       震上乾下

　　大壮：大壮，利贞。

彖曰：大壮，大者壮也。 刚以动，故壮。 大壮利贞；大者正也。正大而
      天地之情可见矣！

象曰：雷在天上，大壮；君子以非礼勿履。
      
　　初九：壮于趾，征凶，有孚。
　　象曰：壮于趾，其孚穷也。

　　九二：贞吉。
　　象曰：九二贞吉，以中也。

　　九三：小人用壮，君子用罔，贞厉。 羝羊触藩，羸其角。
　　象曰：小人用壮，君子罔也。

　　九四：贞吉悔亡，藩决不羸，壮于大舆之囗。
　　象曰：藩决不羸，尚往也。

囗  = 车 + 复

　　六五：丧羊于易，无悔。
　　象曰：丧羊于易，位不当也。

　　上六：羝羊触藩，不能退，不能遂，无攸利，艰则吉。
　　象曰：不能退，不能遂，不祥也。 艰则吉，咎不长也。

                                 大壮卦终