Subject: ~{=b~}

From: [email-masked] (MINGHUI WANG)
Date: 14 Oct 1993 11:29:03 -0400

《易经》第四十卦             解          雷水解         震上坎下  

　　解：解，利西南，无所往，其来复吉。 有攸往，夙吉。

彖曰：解，险以动，动而免乎险，解。 解利西南，往得众也。其来得吉，
      乃得中也。有攸往夙吉，往有功也。 天地解，而雷雨作，雷雨作，
      而百果草木皆甲坼，解之时大矣哉！

象曰：雷雨作，解；君子以赦过宥罪。
      
　　初六：无咎。
　　象曰：刚柔之际，义无咎也。

　　九二：田获三狐，得黄矢，贞吉。
　　象曰：九二贞吉，得中道也。

　　六三：负且乘，致寇至，贞吝。
　　象曰：负且乘，亦可丑也，自我致戎，又谁咎也。

　　九四：解而拇，朋至斯孚。
　　象曰：解而拇，未当位也。

　　六五：君子维有解，吉；有孚于小人。
　　象曰：君子有解，小人退也。

　　上六：公用射囗，于高墉之上，获之，无不利。
　　象曰：公用射囗，以解悖也。

囗  = 上 "隹" 下 "十"

                                 解卦终