Subject: ~{]M~}

From: [email-masked] (MINGHUI WANG)
Date: 14 Oct 1993 11:32:44 -0400

《易经》第四十五卦           萃          泽地萃         兑上坤下  

　　萃：萃，亨。 王假有庙，利见大人，亨，利贞。 用大牲吉，利有攸
        往。

彖曰：萃，聚也；顺以说，刚中而应，故聚也。王假有庙，致孝享也。利
      见大人亨，聚以正也。 用大牲吉，顺天命也。 观其所聚，而天地
      万物之情可见矣。

象曰：泽上於地，萃；君子以除戎器，戒不虞。
      
　　初六：有孚不终，乃乱乃萃，若号一握为笑，勿恤，往无咎。
　　象曰：乃乱乃萃，其志乱也。

　　六二：引吉，无咎，孚乃利用囗1。
　　象曰：引吉无咎，中未变也。

　　六三：萃如，嗟如，无攸利，往无咎，小吝。
　　象曰：往无咎，上巽也。

　　九四：大吉，无咎。
　　象曰：大吉无咎，位不当也。

　　九五：萃有位，无咎。 匪孚，元永贞，悔亡。
　　象曰：萃有位，志未光也。

　　上六：斋咨涕囗2，无咎。
　　象曰：斋咨涕囗2，未安上也。

囗1 = 礻 + 仑
囗2 = 氵 + 夷

                                 萃卦终