Subject: ~{;A~}

From: [email-masked] (MINGHUI WANG)
Date: 14 Oct 1993 11:44:43 -0400

《易经》第五十九卦           涣          风水涣         巽上坎下  

　　涣：涣，亨。 王假有庙，利涉大川，利贞。

彖曰：涣，亨。 刚来而不穷，柔得位乎外而同。王假有庙，王乃在中也。
      利涉大川，乘木有功也。

象曰：风行水上，涣；先王以享于帝立庙。
      
　　初六：用拯马壮，吉。
　　象曰：初六之吉，顺也。

　　九二：涣奔其机，悔亡。
　　象曰：涣奔其机，得愿也。

　　六三：涣其躬，无悔。
　　象曰：涣其躬，志在外也。

　　六四：涣其群，元吉。 涣有丘，匪人所思。
　　象曰：涣其群，元吉；光大也。

　　九五：涣奔其大号，涣王居，无咎。
　　象曰：王居无咎，正位也。

　　上九：涣其血，去逖出，无咎。
　　象曰：涣其血，远害也。

                                 涣卦终