Subject: ~{6R~}

From: [email-masked] (MINGHUI WANG)
Date: 14 Oct 1993 11:43:48 -0400

《易经》第五十八卦           兑          兑为泽         兑上兑下

　　兑：兑；亨，利贞。

彖曰：兑，说也。 刚中而柔外，说以利贞，是以顺乎天，而应乎人。 说
      以先民，民忘其劳；说以犯难，民忘其死；说之大，民劝矣哉！

象曰：丽泽，兑；君子以朋友讲习。
      
　　初九：和兑，吉。
　　象曰：和兑之吉，行未疑也。

　　九二：孚兑，吉，悔亡。
　　象曰：孚兑之吉，信志也。

　　九三：来兑，凶。
　　象曰：来兑之凶，位不当也。

　　九四：商兑，未宁，介疾有喜。
　　象曰：九四之喜，有庆也。

　　九五：孚于剥，有厉。
　　象曰：孚于剥，位正当也。

　　上六：引兑。
　　象曰：上六引兑，未光也。

                                 兑卦终