Subject: ~{7a~}

From: [email-masked] (MINGHUI WANG)
Date: 14 Oct 1993 11:41:49 -0400

《易经》第五十五卦           丰          雷火丰         震上离下  

　　丰：丰，亨，王假之，勿忧，宜日中。

彖曰：丰，大也。 明以动，故丰。王假之，尚大也。 勿忧宜日中，宜照
      天下也。日中则昃，月盈则食，天地盈虚，与时消息，而况人於人
      乎？况於鬼神乎？

象曰：雷电皆至，丰；君子以折狱致刑。
      
　　初九：遇其配主，虽旬无咎，往有尚。
　　象曰：虽旬无咎，过旬灾也。

　　六二：丰其囗1，日中见斗，往得疑疾，有孚发若，吉。
　　象曰：有孚发若，信以发志也。

　　九三：丰其沛，日中见昧，折其右肱，无咎。
　　象曰：丰其沛，不可大事也。 折其右肱，终不可用也。

　　九四：丰其囗1，日中见斗，遇其夷主，吉。
　　象曰：丰其囗1，位不当也。 日中见斗，幽不明也。 遇其夷主，吉；
          行也。

　　六五：来章，有庆誉，吉。
　　象曰：六五之吉，有庆也。

　　上六：丰其屋，囗1其家，窥其户，囗2其无人，三岁不见，凶。
　　象曰：丰其屋，天际翔也。 窥其户，囗2其无人，自藏也。

囗1 = 上"艹" 下"部"
囗2 = 外"门" 内"臭"

                                 丰卦终