Subject: ~{OL~}

From: [email-masked] (MINGHUI WANG)
Date: 14 Oct 1993 11:20:35 -0400

《易经》第三十一卦           咸          泽山咸         兑上艮下  

　　咸：咸，亨，利贞，取女吉。

彖曰：咸，感也。柔上而刚下，二气感应以相与，止而说，男下女，是以
      亨利贞，取女吉也。天地感而万物化，圣人感人心而天下和平；观
      其所感，而天地万物之情可见矣！

象曰：山上有泽，咸；君子以虚受人。
      
　　初六：咸其拇。
　　象曰：咸其拇，志在外也。

　　六二：咸其腓，凶，居吉。
　　象曰：虽凶，居吉，顺不害也。

　　九三：咸其股，执其随，往吝。
　　象曰：咸其股，亦不处也。 志在随人，所执下也。

　　九四：贞吉悔亡，憧憧往来，朋从尔思。
　　象曰：贞吉悔亡，未感害也。 憧憧往来，未光大也。

　　九五：咸其囗，无悔。
　　象曰：咸其囗，志末也。

囗  = 月 + 每

　　上六：咸其辅，颊，舌。
　　象曰：咸其辅，颊，舌，滕口说也。

                                 咸卦终