Subject: ~{I}~}

From: [email-masked] (MINGHUI WANG)
Date: 14 Oct 1993 11:33:18 -0400

《易经》第四十六卦           升          地风升         坤上巽下

　　升：升，元亨，用见大人，勿恤，南征吉。

彖曰：柔以时升，巽而顺，刚中而应，是以大亨。用见大人，勿恤；有庆
      也。 南征吉，志行也。

象曰：地中生木，升；君子以顺德，积小以高大。
      
　　初六：允升，大吉。
　　象曰：允升大吉，上合志也。

　　九二：孚乃利用囗，无咎。
　　象曰：九二之孚，有喜也。

　　九三：升虚邑。
　　象曰：升虚邑，无所疑也。

　　六四：王用亨于岐山，吉无咎。
　　象曰：王用亨于岐山，顺事也。

　　六五：贞吉，升阶。
　　象曰：贞吉升阶，大得志也。

　　上六：冥升，利于不息之贞。
　　象曰：冥升在上，消不富也。

囗  = 礻 + 仑

                                 升卦终