Subject: ~{Up~}

From: [email-masked] (MINGHUI WANG)
Date: 14 Oct 1993 11:39:00 -0400

《易经》第五十一卦             震        震为雷         震上震下  

　　震：震，亨。 震来囗1囗1，笑言哑哑。 震惊百里，不丧匕鬯。

彖曰：震，亨。 震来囗1囗1，恐致福也。笑言哑哑，后有则也。 震惊百
      里，惊远而惧迩也。 出可以守宗庙社稷，以为祭主也。

象曰：囗2雷，震；君子以恐惧修身。
      
　　初九：震来囗1囗1，后笑言哑哑，吉。
　　象曰：震来囗1囗1，恐致福也。 笑言哑哑，后有则也。

　　六二：震来厉，亿丧贝，跻于九陵，勿逐，七日得。
　　象曰：震来厉，乘刚也。

　　六三：震苏苏，震行无眚。
　　象曰：震苏苏，位不当也。

　　九四：震遂泥。
　　象曰：震遂泥，未光也。

　　六五：震往来厉，亿无丧，有事。
　　象曰：震往来厉，危行也。 其事在中，大无丧也。

　　上九：震索索，视矍矍，征凶。 震不于其躬，于其邻，无咎。 婚媾
          有言。
　　象曰：震索索，未得中也。 虽凶无咎，畏邻戒也。

囗1 = 左上"小" 左中"曰" 左下"小" 右"虎"
囗2 = 氵 + 存  

                                 震卦终