Subject: ~{Yc~}

From: [email-masked] (MINGHUI WANG)
Date: 14 Oct 1993 11:43:14 -0400

《易经》第五十七卦           巽          巽为风         巽上巽下  

　　巽：巽，小亨，利攸往，利见大人。

彖曰：重巽以申命，刚巽乎中正而志行。柔皆顺乎刚，是以小亨，利有攸
      攸往，利见大人。

象曰：随风，巽；君子以申命行事。
      
　　初六：进退，利武人之贞。
　　象曰：进退，志疑也。 利武人之贞，志治也。

　　九二：巽在囗下，用史巫纷若，吉无咎。
　　象曰：纷若之吉，得中也。

　　九三：频巽，吝。
　　象曰：频巽之吝，志穷也。

　　六四：悔亡，田获三品。
　　象曰：田获三品，有功也。

　　九五：贞吉悔亡，无不利。 无初有终，先庚三日，后庚三日，吉。
　　象曰：九五之吉，位正中也。

　　上六：巽在囗下，丧其资斧，贞凶。
　　象曰：巽在囗下，上穷也。 丧其资斧，正乎凶也。

囗  = 爿 + 木

                                 巽卦终